The Legend of Zelda

Το The Legend of Zelda (ιαπωνικά: ゼルダの伝説, Χέπμπορν: Zeruda no Densetsu) είναι σειρά βιντεοπαιχνιδιών δράσης περιπέτειας της εταιρίας Nintendo, σχεδιασμένη από τους Σιγκέρου Μιγιαμότο και Τακάσι Τεζούκα. Το πρώτο παιχνίδι της σειράς, με τον ομώνυμο τίτλο, κυκλοφόρησε το 1986To The Legend of Zelda στην Internet Movie Database για το Nintendo Entertainment System και σημείωσε μεγάλη επιτυχία. Επίσης, το The Legend of Zelda έχει γίνει σειρά κινουμένων σχεδίων, που προβαλλόταν στην Ιαπωνία από το 1989The Legend of Zelda (1989) αλλά και κόμικ. Η σειρά των παιχνιδιών έχει στην Ιαπωνία τεράστια αναγνωρισιμότητα και επιτυχία, όμοια του Mario και των Pokémon, όμως είναι εξαιρετικά δημοφιλής και σε ολόκληρο τον υπόλοιπο κόσμο, έχοντας λάβει πολλά βραβείαShigeru Miyamoto accepts "the Legend of Zelda" HOF awardOcarina of Time awards και εξαιρετικές κριτικές για τον επαναστατικό και ιδιόμορφο τρόπο διασκέδασης που προσφέρει.

Ο κάθε τίτλος αφορά στην αναζήτηση ενός νεαρού ξιφομάχου. Κατά την διάρκεια της αναζήτησης, ο πρωταγωνιστής πρέπει να αντιμετωπίσει δύσκολους αντιπάλους και να λύσει πολλούς γρίφους. Κάθε τίτλος αναφέρεται σε μια διαφορετική ιστορία, συνήθως σε διαφορετικό χώρο και χρόνο, που όμως συνδέεται με την ιστορία των προηγούμενων τίτλων. Ο πρωταγωνιστής τυχαίνει να ονομάζεται πάντα Link, όμως οι υπόλοιποι χαρακτήρες που εμφανίζονται σε κάθε παιχνίδι δεν είναι πάντα οι ίδιοι. Το 2011 εκδόθηκε από την ίδια την Nintendo το επίσημο χρονοδιάγραμμα των ιστοριών που εμπλέκονται σε κάθε τίτλο της σειράς, σε μορφή βιβλίου με τίτλο Hyrule Historia.Hyrule Historia

 Έμπνευση 
Τα παιχνίδια The Legend of Zelda ήταν κυρίως εμπνευσμένα από «εξερευνήσεις» του Σιγκέρου Μιγιαμότο όταν ήταν νεαρό αγόρι, σε πλαγιές, δάση και σπηλιές γύρω από το πατρικό του σπίτι στο Σόνομπε, Ιαπωνία, όπου εξορμούσε σε δάση με απομονωμένες λίμνες, σπηλιές και χωριά της υπαίθρου. Σύμφωνα με τον Μιγιαμότο, μία από τις πιο αξέχαστες εμπειρίες του ήταν η ανακάλυψη μιας εισόδου ενός σπηλαίου στη μέση του δάσους. Μετά από κάποιο δισταγμό, εισήλθε φοβισμένος στο σπήλαιο και το εξερεύνησε με τη βοήθεια ενός φαναριού. Ο Μιγιαμότο αναφέρθηκε στη δημιουργία των παιχνιδιών Zelda ως μια προσπάθεια να φέρει στη ζωή ένα «μικροσκοπικό κήπο» για να παίζουν οι παίκτες σε κάθε παιχνίδι της σειράς.

Ακούγοντας για την σύζυγο του Αμερικάνου συγγραφέα Φράνσις Σκοτ Φιτζέραλντ, Ζέλντα, ο Μιγιαμότο θεώρησε ότι το όνομα ακούγεται «ευχάριστο και σημαντικό». Προς τιμήν της, επέλεξε να δώσει στην πριγκίπισσα το όνομά της και στο παιχνίδι τον τίτλο The Legend of Zelda.

Ο Link και η νεράιδα εμπνεύστηκαν από τον Πήτερ Παν και την Τίνκερ Μπελλ.

Το Master Sword (Μέγα Ξίφος) είναι εμπνευσμένο από το μύθο του Βασιλιά Αρθούρου, το οποίο αναφέρθηκε για πρώτη φορά στην Ουαλική Μυθολογία (Mabinogion) ως «Καλεντβούλχ» Εξκάλιμπερ. Οι ομοιότητες αποδίδονται στο ότι τα σπαθιά είναι καρφωμένα σε μία πέτρα μέχρι ο εκλεκτός «ήρωας» να τα βγάλει για να σώσει τη χώρα.

 Παιχνίδια της σειράς 
ΈτοςΤίτλοςΚονσόλα1987The Legend of ZeldaNintendo Entertainment System, (2004) Nintendo Game Boy Advance1988The Adventure of LinkNintendo Entertainment System, (2005) Nintendo Game Boy Advance1992A Link to the PastSuper Nintendo Entertainment System1993Link's AwakeningNintendo Game Boy, (DX) (1999) Nintendo Game Boy Color1998Ocarina of TimeNintendo 64, (3D) (2011) Nintendo 3DS2000Majora's MaskNintendo 64, (3D) (2015) Nintendo 3DS2001Oracle of AgesNintendo Game Boy Color2001Oracle of SeasonsNintendo Game Boy Color2003A Link to the Past/Four SwordsNintendo Game Boy Advance2003Ocarina of Time Master QuestNintendo GameCube2003The Wind WakerNintendo GameCube, (HD) (2013) Nintendo Wii U2004The Minish CapNintendo Game Boy Advance2005Four Swords AdventuresNintendo GameCube2006Twilight PrincessNintendo GameCube, Nintendo Wii (HD) (2016) Nintendo Wii U2007Phantom HourglassNintendo DS, Nintendo DSi2009Spirit TracksNintendo DS2011Skyward SwordNintendo Wii2013A Link Between WorldsNintendo 3DS2015Tri Force HeroesNintendo 3DS2017Breath of the WildNintendo Switch2019Link's AwakeningNintendo Switch2021Skyward Sword HDNintendo Switch2023Tears of the KingdomNintendo Switch

 Παραπομπές 

 Εξωτερικοί σύνδεσμοι 




Κατηγορία:Franchises της Nintendo
Κατηγορία:Βιντεοπαιχνίδια δράσης περιπέτειας
Κατηγορία:Σειρές βιντεοπαιχνιδιών
Κατηγορία:Μαγεία στα βιντεοπαιχνίδια